Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: a 2002. évi LXIV. törvényhez
Paragraph Index: 1017

12. A Hpt. 2. számú melléklet IV. fejezetének 6. pontja helyébe a következõ rendelkezés lép: „6. Kártalanításra jogosult személy: A betétes. Kivételt képeznek azok a betétek, amelyek szerzõdéses feltételei ettõl eltérõ megállapodást tartalmaznak. Nem minõsül kártalanításra jogosult személynek az a személy, aki a betét tulajdonosának rendelkezése alapján rendelkezik a betét fölött a betét befagyása pillanatában, de egyébként sem tulajdonosa, sem kedvezményezettje a betétnek.” II. A Hpt. 4. számú mellékletének módosítása A Hpt. 4. számú mellékletének 1. pontja helyébe a következõ rendelkezés lép: [E törvény alkalmazásában a közvetett tulajdon számításának szabályai] „1. A közvetett tulajdon arányának megállapításához a közvetett tulajdonnal rendelkezõnek a köztes vállalkozásban (2. számú melléklet III/12. pont) fennálló szavazati jogát vagy tulajdoni hányadát meg kell szorozni a köztes vállalkozásnak a vállalkozásban fennálló szavazati vagy tulajdoni hányada közül azzal, amelyik a nagyobb. Ha a köztes vállalkozásban fennálló szavazati vagy tulajdoni hányad az ötven százalékot meghaladja, akkor azt egy egészként kell figyelembe venni.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes